cyanic-selkie/wikianc huggingface dataset:
ঘূর্ণন (কোণ)
এককের প্রতীক
ISO 80000-3:2006 স্ট্যান্ডার্ডে উল্লিখিত হয়, ঘূর্ণন মেশিনে r প্রতীক বিশিষ্ট revolution নামক একক ব্যবহৃত হয়, এবং উক্ত স্ট্যান্ডার্ড পূর্ণ আবর্তন বোঝাতে ঘূর্ণন রাশি ব্যবহার করে। IEEE 260.1:2004 স্ট্যান্ডার্ডও rotation নামক একক ও r প্রতীক ব্যবহার করে।
HP 39gII এবং HP Prime সায়েন্টিফিক ক্যালকুলেটদ্বয় যথাক্রমে ২০১১ ও ২০১৩ সাল থেকে ঘূর্ণনের একক হিসেবে tr প্রতীক সমর্থন করে। ২০১৬ তে HP 50g, এবং ২০১৭ তে hp 39g+, HP 49g+, HP 39gs ও HP 40gs ক্যালকুলেটর গুলোর আর.পি.এল-এও tr প্রতীকের সমর্থন যোগ করা হয়। WP 43S এর জন্যেও একটি কৌণিক মোড   প্রস্তাবিত হয়, তবে তার পরিবর্তে ক্যালকুলেটরটিতে ২০১৯ সাল থেকে মোড ও একক হিসেবে   ( এর গুণক) ব্যবহৃত হয়।
এককের রূপান্তর
400px|thumb|right|[[একক বৃত্ত(যার ব্যাসার্ধ হলো ১ একক) -এর পরিধি এর মান ২।]] right|thumb|τ
১ ঘূর্ণন সমান ২ (≈ ) রেডিয়ান।
টাও প্রস্তাবনা
thumb|200px|right|বৃত্তের ব্যাসার্ধের সমান চাপ দ্বারা কেন্দ্রে উৎপন্ন কোণের মান ১ রেডিয়ান। একটি পূর্ণ বৃত্ত এক পূর্ণ ঘূর্ণনের সমান, বা ৬.২৮ রেডিয়ান প্রায়, যাকে এখানে গ্রিক অক্ষর টাও (τ) দ্বারা প্রকাশ করা হয়েছে।
τ
এর ব্যবহার আরও ব্যাপক আকার ধারণ করেছে, উদাহরণসরূপ:
নিম্নলিখিত টেবিলটিতে, τ := π এর পরিবর্তে τ := ২π ব্যবহার করা হলে কীভাবে বিভিন্ন পরিচয় এবং বৈষম্য উপস্থিত হয় তা দেখানো হলো:
ঘূর্ণনের গতিবিদ্যা
গতিবিদ্যায়, ঘূর্ণন হলো পূর্ণ আবর্তন থেকে ছোট কোনো প্যাঁচ। একটি জটিল তলে প্রতিটি অ-শূন্য সংখ্যার একটি পোলার স্থানাঙ্ক প্রকাশক রাশি z = r cis(a) = r cos(a) + ri sin(a) থাকে, যেখানে r > ০ এবং a [0, 2) এ অবস্থিত। জটিল তলে একটি ঘূর্ণনের সৃষ্টি হয় যখন z = x + iy কে u = exp(b i) উপাদান দ্বারা গুন করা হয়, যার অবস্থানগত একক বৃত্তের মান: ফ্র্যাঙ্ক মুরলি তার Inversive Geometry(১৯৩৩) বইয়ে ধারাবাহিকভাবে একক বৃত্তের উপাদানগুলিকে ঘূর্ণন এককের হিসাবে উল্লেখ করেছেন। বইটি তিনি তার পুত্র ফ্র্যাঙ্ক ভিগার মুরলি-র সাথে সহ-রচনা করেছিলেন।
আল্ফ ভ্যালেন্টাইন
আলফ্রেড লুইস আল্ফ ভ্যালেন্টাইন (Alf Valentine; জন্ম: ২৮ এপ্রিল, ১৯৩০ - মৃত্যু: ১১ মে, ২০০৪) জ্যামাইকার কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০ ও ১৯৬০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন।
সেবাস্তিয়ান শিমানস্কি
সেবাস্তিয়ান শিমানস্কি (Sebastian Szymański, ; জন্ম: ১০ মে ১৯৯৯) হলেন একজন পোলীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব ফেইয়ানর্ট এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
আল্ফ ভ্যালেন্টাইন
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বোলার ছিলেন। বামহাতে ধীরগতিতে বোলিংসহ ডানহাতে নিচেরসারির ব্যাটসম্যান ছিলেন আলফ্রেড ভ্যালেন্টাইন নামে পরিচিত আল্ফ ভ্যালেন্টাইন।
সেবাস্তিয়ান শিমানস্কি
২০১৪ সালে, শিমানস্কি পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৯ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১৯ ম্যাচে ১টি গোল করেছেন।
আল্ফ ভ্যালেন্টাইন
খেলোয়াড়ী জীবন
১৯৫০ সালে ওয়েস্ট ইন্ডিজ দল ইংল্যান্ড সফর করে। ঐ সফরে বিখ্যাত ‘থ্রী ডব্লিউ’ নামে খ্যাত ক্লাইড ওয়ালকট, এভারটন উইকস ও ফ্রাঙ্ক ওরেলের ন্যায় বিখ্যাত ব্যাটসম্যান থাকা স্বত্ত্বেও দলে দক্ষ বোলারের অভাব ছিল। ঐ দলে ২০ বছর বয়সী আল্ফ ভ্যালেন্টাইন ও ২১ বছরের সনি রামাদিন - এ দু’জন তরুণ স্পিনারকেও অন্তর্ভুক্ত করা হয়। ঘরোয়া প্রথম-শ্রেণীর ক্রিকেটে মাত্র দুই খেলায় অংশ নিয়ে ৯৫ গড়ে দুই উইকেট পেলেও অধিনায়ক জন গডার্ডের সুপারিশক্রমে সফরের জন্য মনোনীত হন তিনি।
সেবাস্তিয়ান শিমানস্কি
প্রারম্ভিক জীবন
সেবাস্তিয়ান শিমানস্কি ১৯৯৯ সালের ১০ই মে তারিখে পোল্যান্ডের বিয়াউয়া পদলাস্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আল্ফ ভ্যালেন্টাইন
খেলোয়াড়ী জীবন
সফরের প্রস্তুতিমূলক খেলায় ল্যাঙ্কাশায়ারের বিপক্ষে ৮/২৬ ও ৫/৪১ পান। এরফলে দল ইনিংস ও ২২০ রানের বিশাল ব্যবধানে জয়ী হয়। ৮ জুন, ১৯৫০ তারিখে ইংল্যান্ডের বিপক্ষে তার টেস্ট অভিষেক ঘটে। ইংল্যান্ডের ইনিংসের প্রথম ৮ উইকেটের সবগুলোই তিনি পান। তন্মধ্যে মধ্যাহ্ন বিরতির পূর্বেই পাঁচটি উইকেট শিকার করেন। ঐ ইনিংসে ৮/১০৪ ও খেলায় ১১/২০৪ পান ১০৬ ওভার খরচায়। টেস্ট ক্রিকেটের ইতিহাসে প্রথম বোলার হিসেবে অভিষেকের প্রথম ইনিংসে ৮ উইকেট লাভের কীর্তিগাথা রচনা করেন তিনি। মাত্র তিনবার এ ঘটনা ঘটেছে। তাস্বত্ত্বেও দল পরাজিত হয়। কিন্তু লর্ডসে অনুষ্ঠিত দ্বিতীয় টেস্টে ওয়েস্ট ইন্ডিজ দল ৩২৬ রানে জয়ী হয়ে রেকর্ড গড়ে। দ্বিতীয় ইনিংসে ওয়ালকটের দায়িত্বশীল অপরাজিত ১৬৮* এবং রামাদিনের ১১/১৫২ ও ভ্যালেন্টাইনের ৭/১২৭ লাভের ফলেই এটি সম্ভব হয়েছে। এছাড়াও এ জয়টি ইংল্যান্ডের বিপক্ষে দলের প্রথম জয় ছিল। তৃতীয় ও চতুর্থ টেস্টে জয়ী হয়ে ওয়েস্ট ইন্ডিজ সিরিজ জয় করে। তৃতীয় টেস্টে ৫ ও চতুর্থ টেস্টে ১০ উইকেট নেন তিনি। তৃতীয় টেস্টে ৯২ ওভার বোলিং করে রেকর্ড গড়েন। সিরিজসহ সফরের বাদ-বাকী খেলাগুলোয় কৃতিত্বপূর্ণ ক্রীড়াশৈলী প্রদর্শন করেন তিনি।
সেবাস্তিয়ান শিমানস্কি
আন্তর্জাতিক ফুটবল
শিমানস্কি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত পোল্যান্ডের ২৬ সদস্যের চূড়ান্ত দলে স্থান পেয়েছেন।
আল্ফ ভ্যালেন্টাইন
অস্ট্রেলিয়া গমন
১৯৫১-৫২ মৌসুমে অস্ট্রেলিয়া সফরে পাঁচ টেস্টে ২৪ উইকেট তোলেন। এরপর ১৯৫৩ সালে সফরকারী ভারতের বিপক্ষে ৫ টেস্টের সিরিজে ২৮ উইকেট পান। ১৯৫৪ সালে প্রথম ওয়েস্ট ইন্ডিয়ান হিসেবে মাত্র ১৯ টেস্টে শত উইকেট লাভের মাইলফলক স্পর্শ করেন তিনি। কিন্তু পরবর্তী ২০ টেস্টে তিনি মাত্র ৪৬ উইকেট পান ৪০.৬৩ গড়ে। তাস্বত্ত্বেও পরবর্তী বছরগুলোয় কার্যকরী বোলার হিসেবে ওভারপ্রতি ২.০৬ গড়ে রান দিয়েছেন। অভিষেকে নাটকীয়ভাবে উত্থান হলেও ১৯৫৭ সালের ইংল্যান্ড সফরটি তার জন্য ব্যর্থতার ষোলকলায় পূর্ণ ছিল। ১৮ এপ্রিল, ১৯৬২ তারিখে সর্বশেষ টেস্ট খেলেন ভারতের বিপক্ষে।
সম্মাননা
১৯৫১ সালের শুরুতে ভ্যালেন্টাইনকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৫০ সালের সাফল্যের প্রেক্ষিতে তাকে এ পুরস্কারে ভূষিত করা হয়। তার সাথে অন্য চারজন হচ্ছেন - ওয়েস্ট ইন্ডিজের সনি রামাদিন, এভারটন উইকস, ফ্রাঙ্ক ওরেল এবং ইংল্যান্ডের গডফ্রে ইভান্স।
অবসর
খেলোয়াড়ী জীবন থেকে অবসর নেয়ার পর জ্যামাইকার জাতীয় দলকে কোচিং করান।
ব্যক্তিগতভাবে তিনি দুইবার বিবাহ করেন। প্রথম স্ত্রী প্রয়াত ‘গুয়েনডলিনের’ গর্ভে চার কন্যা সন্তান ছিল। দ্বিতীয় স্ত্রী ‘জ্যাকুইলিনের’ সাথে ফ্লোরিডায় চলে যান। ২০০৪ সালে ৭৪ বছর বয়সে ফ্লোরিডার অর্ল্যান্ডোতে আল্ফ ভ্যালেন্টাইনের দেহাবসান ঘটে।
২০১৬ গ্রীষ্মকালীন অলিম্পিকে বাংলাদেশ
২০১৬ গ্রীষ্মকালীন অলিম্পিক গেমসে বাংলাদেশ পূর্ব ঘোষিত ক্রীড়াসূচী মোতাবেক ৫ - ২১ আগস্ট, ২০১৬ তারিখে ব্রাজিলের রিও দি জেনেরিওতে অনুষ্ঠিত অলিম্পিক গেমসে ৫টি বিভাগে ৭ জন ক্রীড়াবিদ প্রেরণ করে। এটি হল গ্রীষ্মকালীন অলিম্পিকে বাংলাদেশের নবম অংশগ্রহণ।
২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন গলফার সিদ্দিকুর রহমান।
তীরন্দাজী
ট্রাইপার্টাইট কমিশনের আমন্ত্রণে বাংলাদেশের একজন নারী তীরন্দাজ অলিম্পিক গেমসে অংশগ্রহণের সুযোগ পায়।
গলফ
বাংলাদেশের একজন গলফার অলিম্পিক গেমসে অংশগ্রহণ করে। ১১ জুলাই ২০১৬, আইজিএফ বিশ্ব র্যাঙ্কিং অনুযায়ী সিদ্দিকুর রহমান শীর্ষ ৬০ খেলোয়াড়ের সাথে সরাসরি প্রবেশ করে। সিদ্দিকুর রহমান অলিম্পিক গেমসে বাংলাদেশের প্রথম ক্রীড়াবিদ, যিনি ওয়াইল্ড কার্ড, ট্রাইপার্টাইট কমিশন বা সার্বজনীন আমন্ত্রণ নয় বরং যোগ্যতার ভিত্তিতে সরাসরি নির্বাচিত হয়েছেন।
শ্যুটিং
বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।
Qualification Legend: Q = Qualify for the next round; q = Qualify for the bronze medal (shotgun)
সাঁতার
বাংলাদেশ ফিনা থেকে সার্বজনীন আমন্ত্রণ পেয়ে দুইজন সাঁতারু অলিম্পিকে অংশগ্রহণ করে।
মেন্টাল (২০১৬-এর চলচ্চিত্র)
রানা পাগলা - দ্য মেন্টাল (পূর্বে নির্ধারিত : মেন্টাল : ইট ক্যান বি ইউর লাভ স্টোরি); (সংক্ষেপে মেন্টাল হিসাবেই সর্বাধিক পরিচিত) হচ্ছে একটি বাংলাদেশী মারপিট থ্রিলার চলচ্চিত্র। চলচ্চিত্রটি পরিচালনা করেছেন শামীম আহমেদ রনি এবং বাংলা এক্সপ্রেসের ব্যানারে প্রযোজনা করেছেন পারভেজ চৌধুরী। এটির চিত্রনাট্য লিখেছেন আব্দুল্লাহ জহির বাবু ও দাউদ হুসেন। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও নুসরাত ইমরোজ তিশা। পাশাপাশি আঁচল, সাবরিনা পড়শী, মিশা সওদাগর এবং শিমুল খানসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
চলচ্চিত্রটির ফার্স্ট লুক পোস্টার প্রকাশ করা হয় ২০১৫ সালের ১ ফেব্রুয়ারি। চলচ্চিত্রটির কাহিনি ক্রিস্টোফার নোলানের মেমেন্টো এবং চিত্রনাট্য রবি তেজা অভিনীত তেলুগু চলচ্চিত্র বালুপুর থেকে অনুপ্রাণিত। হয়ে নির্মিত করা হয়েছে। চলচ্চিত্রটি ২০১৬ সালের ৭ জুলাই মুক্তি দেওয়া হয়।
কাহিনি সংক্ষেপ
দেশের মূল্যবান খনিজ সম্পদ বিদেশিদের হাতে তুলে দিচ্ছে এক গডফাদার। এই ঘটনা নিয়ে একটি প্রতিবেদন তৈরি করে টিভি চ্যানেলের প্রতিবেদক সিমি (নুসরাত ইমরোজ তিশা)। তা জেনে যায় সন্ত্রাসী চক্র। প্রতিবেদন জমা দেওয়ার আগেই সিমির ওপর নেমে আসে নির্মম অত্যাচার। সিমি ও তার পরিবারের সব সদস্যকে হত্যা করে সন্ত্রাসীরা। সিমিকে হারিয়ে তার ভালোবাসার মানুষটি উন্মাদ। সে খুঁজতে থাকে সেই গডফাদারকে।
প্রযোজনা
২০১৪ সালের শুরুরদিকে বাংলাদেশ এক্সপ্রেস ফিল্মস চলচ্চিত্রটি প্রযোজনার ঘোষণা করে চলচ্চিত্রটির জন্য তার চিত্রায়ণের প্রস্তুতি নেয়। এটি পরিবেশনের দায়িত্ব দ্য অভি পিকচার্স প্রদান করে প্রযোজনা সংস্থা। চলচ্চিত্রটি ২০১৪ সালের সেপ্টেম্বরে বাংলাদেশের সিলেটে আনুষ্ঠানিকভাবে শুরু হয়।
অভিনয়শিল্পী নির্বাচন
এটি শাকিব খানের সঙ্গে পরিচালক শামীম আহমেদ রনির এটি প্রথম চলচ্চিত্র। পরিচালক প্রধান ভূমিকা জন্য কয়েকজন অভিনেত্রী বিবেচনা আনেন, পরে নুসরাত ইমরোজ তিশা, আঁচল এবং সাবরিনা পড়শীকে অভিনয়ের জন্য চূড়ান্ত করেন। চলচ্চিত্রটিতে সাবরিনা পড়শী একজন সুরকারের ভূমিকায় এবং নুসরাত ইমরোজ তিশা ও আঁচল সাংবাদিক হিসেবে ভূমিকা পালন করেন।
চিত্রায়ণ
২০১৪ নভেম্বরে ঢাকায় চলচ্চিত্রটির আনুষ্ঠানিক চিত্রগ্রহণ শুরু অনুষ্ঠিত হয়। ঢাকায় এবং সিলেটে চলচ্চিত্রটির বেশিরভাগ অংশের দৃশ্যধারণ হয়। পাশাপাশি বেশ কয়েকটি দৃশ্য বিদেশে চিত্রায়িত করা হয়।
সঙ্গীত
চলচ্চিত্রটির সুর ও সঙ্গীতায়োজন করেছেন ডাব্বু ও আকাশ। এটির সবগুলো গানের গীত রচনা করেছেন প্রসেন, রিদ্ধি, সোমেশ্বর অলি, জাহিদ হাসান অভি, জাহিদ আকবর এবং রবিউল ইসলাম জীবন। ২০১৪ সালের নভেম্বরে শান এটির দ্বিতীয় গান রেকর্ড করেন। ২০১৪ সালের ডিসেম্বরে জোজো চলচ্চিত্রের তৃতীয় ও আইটেম গান রেকর্ড করেন। ২০১৫ সালের ২৩ জানুয়ারি "বলতে বাকি কতো কি" শিরোনামের একটি গান একক হিসাবে মুক্তি দেওয়া।
মুক্তি
চলচ্চিত্রটি ২০১৬ সালের ৭ জুলাই মুক্তি দেয়া হয়।
সমালোচনা
"বলতে বাকি কতো কি" গানটি মুক্তির পর কপিরাইট লঙ্ঘনের অভিযোগে চলচ্চিত্রটি ব্যপক সমালোচনার মুখোমুখি হতে হয়। গানটির গীত ভিন্ন হলেও এটি ইমরানের গাওয়া ২০১৫ সালে মুক্তিপ্রাপ্ত "বলতে বলতে চলতে চলতে" গানের সুর ন্যায় একই ধরনের হওয়ায় এটির বিরুদ্ধে কপিরাইট লঙ্ঘনের অভিযোগ তুলা হয়। যদিও গানটি রচনা খুব অনুরূপ, প্রসেন এবং শফিক তুহিন উভয় একই গানের জন্য নাম জমা দেন। পরবর্তীতে নিশ্চিত করা হয় যে ইমরান মাহমুদুল এই গানের বৈধ কপিরাইট ধারক এবং এটির প্রযোজক গানটির জন্য তাকে প্রাথমিকভাবে কমিশন দেয়। তবে পরবর্তীতে গানটি পেশাদার উদাসীনতার কারণে বাদ দেওয়া হয়েছিল।
আন্তর্জাতিক অঘটন
একটি আন্তর্জাতিক অঘটন বা কূটনৈতিক অঘটন বলতে আপাতদৃষ্টিতে আপেক্ষিকভাবে ক্ষুদ্র বা সীমিত কোনও কাজ, ঘটনা বা সংঘাতকে বোঝায় যেটি পরবর্তীতে দুই বা ততোধিক জাতিরাষ্ট্রের মধ্যে ব্যাপক বৃহৎ আকারের বিরোধের কারণ হতে পারে। নাগরিক, সরকারি কর্মকর্তা, সামরিক বাহিনীর অপ্রত্যাধিক কোনও কাজ, কিন্তু গুপ্তচরদের ইচ্ছাকৃত কিন্তু ক্ষুদ্র মাপের উস্কানিমূলক কাজ কিংবা সন্ত্রাসীদের কাজের কারণে আন্তর্জাতিক অঘটনগুলি ঘটতে পারে।
সাধারণত জাতিরাষ্ট্রগুলির মধ্যে আপেক্ষিক শান্তিপূর্ণ সময়ে এই ধরনের অঘটনগুলি ঘটে থাকে। আপাতদৃষ্টিতে এগুলি অপ্রত্যাশিত ঘটনা। তবে ঐতিহাসিক দৃষ্টিতে প্রাক্তন আন্তর্জাতিক অঘটনগুলি প্রায়শই একাধিক জাতিরাষ্ট্রের মধ্যে তলে তলে ফুঁসতে থাকা সংঘাতের জ্বলন্ত বহিঃপ্রকাশ (ফ্ল্যাশপয়েন্ট) হিসেবে প্রতিভাত হয়। ধারাবাহিক কিছু বিচ্ছিন্ন লড়াইয়ের তীব্রতা বৃদ্ধি পেতে পেতে জাতিরাষ্ট্রসমূহের মধ্যে কোনও সংঘাত সৃষ্টি হলে সেটিকে সাধারণত আন্তর্জাতিক অঘটন বলা হয় না।
<!-- Wars have often been provoked by international incidents, and diplomatic efforts to prevent international incidents from growing into full-scale armed conflicts often have been unsuccessful. In the aftermath of the First World War, the League of Nations was established to help nations who were parties to an international incident achieve a solution to the incident through diplomatic means. Initially, the League of Nations had some success in working to find diplomatic solutions, however the failure of the League of Nations to prevent World War II resulted in the disbandment of the League of Nations in favor of the United Nations. As with its predecessor, the United Nations provides a means by which nations involved in an international incident can work to resolve the matter diplomatically rather than through the use of force.
The term is also applied to various incidents that can disrupt international commerce, and to celebrities or other well-known people who commit gaffes or otherwise act inappropriately, causing the press and sometimes governments to criticize their actions.
The International Court of Justice keeps a list of legal disputes between nation-states, many of which result from international incidents. The Royal Mail of the United Kingdom keeps a list on its website of current international incidents that might disrupt mail service. The incidents listed may or may not conform to the definitions given above.
21st century
-->
অনুপমা হোসকেরে
অনুপমা হোসকেরে একজন ভারতীয় পুতুলনাচ পরিচালক এবং ভরতনাট্যম শিল্পী। তিনি পুতুলনাচের মঞ্চায়নের জন্যে চিত্রনাট্য রচনা, পুতুল তৈরি এবং পরিবেশনা করে থাকেন। পুতুলনাচকে ভালোবেসে এবং এই শিল্পটির প্রসারের জন্যে তিনি তাঁর ইঞ্জিনীয়ারিং পেশা ছেড়ে দেশে ফিরে আসেন। ২০০৯ সালে তিনি নিজের অলাভজনক প্রতিষ্ঠান 'ধাতু' তৈরি করেন। ধাতুর মাধ্যমে তিনি ছোটদের মধ্যে পুতুলনাচের প্রতি ভালোবাসা তৈরি করে চলেছেন। পুতুলনাচ শিল্পে তাঁর অবদানের জন্যে ২০১৮ সালে তিনি সঙ্গীত নাটক অকাদেমী পুরস্কারে ভূষিত হন।
শৈশব ও ব্যক্তিগত জীবন
শৈশবেই অনুপমা বাবাকে হারান এবং মা ও দিদার তত্ত্বাবধানে বড়ো হয়ে ওঠেন। তাঁর বড়ো হওয়ার জগৎ জুড়ে ছিল সঙ্গীত, নৃত্য, পড়াশোনা এবং পুতুল। তখন থেকেই তাঁর পুতুলের প্রতি তীব্র ভালোবাসা তৈরি হয়। অনুপমা ভারতের বেঙ্গালুরুর বি এম এস কলেজ অফ এঞ্জিনীয়ারিং থেকে স্নাতক এবং যুক্তরাষ্ট্রের ক্যালিফোর্নিয়া স্টেট ইউনিভার্সিটি-লং বিচ থেকে স্নাতকোত্তর ডিগ্রী অর্জন করেন। তিনি পুতুলনাচ শিল্পী এবং স্থপতি বিদ্যাশঙ্কর হোসকেরের সাথে বিবাহবন্ধনে আবদ্ধ রয়েছেন।
ভরতনাট্যম
অনুপমা একজন ভরতনাট্যম শিল্পী এবং তিনি 'পবনসুতম ভজে হাম' এবং 'ভারতী দেবীয়া নেনে নেনের' মতো ব্যালে নৃত্যরচনা এবং পরিবেশনা করেছেন। তিনি বর্তমানে কর্ণাটকের সংগীত নৃত্য একাডেমির সদস্য।
পুতুলনাচ
তিনি কর্ণাটকের ঐতিহ্যবাহী পুতুলনাচের প্রশিক্ষণ নিয়েছেন গোম্বেয়াতা পুতুলনাচ শিল্পী এম আর রঙ্গারাও-য়ের অধীনে। এছাড়াও তিনি চেক প্রজাতন্ত্রেও আধুনিক পুতুলনাচের প্রশিক্ষণ নিয়েছেন। । অনুপমা আধুনিক পুতুলনাচের প্রশিক্ষণ নিলেও,মঞ্চে প্রধানত ঐতিহ্যবাহী পুতুলনাচ দেখাতেই পছন্দ করেন। তিনি তাঁর পুতুলনাচের মাধ্যমে যে গল্পগুলি বর্ণনা করেন তা মূলত মহাকাব্যগুলি এবং পুরাণের উপর ভিত্তি করে তৈরি। তাঁর নিজের কথায় "আমি সাধারণত পুরাণের কোন গল্প নিয়ে পড়াশোনা করি যতক্ষণ না আমি লেখকের দৃষ্টিভঙ্গি পুরোপুরি বুঝতে পারি। একবার আমি এই জায়গায় পৌঁছানোর পরে, এটি আমাকে রস প্রবাহ দেয় যা আমার কাজের মূল ভিত্তি; আমার ভরতনাট্যমের প্রশিক্ষণ এই রসপ্রবাহ বুঝতে আমাকে সহায়তা করে। গল্প প্রস্তুত হয়ে গেলে, আমি চরিত্র চিত্রায়ণের কথা ভাবতে শুরু করি" ।
পুতুল প্রস্তুতি
পুতুল প্রস্তুত করার জন্যে অনুপমা প্রধানত বিভিন্ন রকম কাঠের সংমিশ্রণ ব্যবহার করেন। সাধারণত, বুরুগা বা শাল্মলী গাছের রেশম সুতি কাঠ দিয়ে পুতুলের মুখ তৈরি করা হয়। অনুপমার পুতুলের বৈশিষ্ট্য হল বড়ো চোখ সহ বড়ো মুখ। দেহ এবং বিভিন্ন দেহসন্ধিগুলো স্থানীয় আলে, নিম এবং হোঙ্গে নামক স্থানীয় ঘন কাঠের দ্বারা প্রস্তুত করা হয়। মুখ এবং দেহ প্রস্তুত হয়ে গেলে চরিত্রটির বৈশিষ্ট্যগুলির মূল অনুভূতি মুখাবয়বে খোদাই করে প্রকাশ করা হয়। পুতুলের হাতগুলিও চরিত্রের মূল উদ্দেশ্য বোঝাতে ব্যবহৃত হয়, যেমন নর্তকীর জন্য মুদ্রা, যোদ্ধার জন্য মুষ্টি, স্বর্গীয় সত্তার জন্য আলপদ্ম, দেবতাদের ত্রিপতাকা ইত্যাদি আরও অনেক কিছু। সমস্ত প্রধান চরিত্রগুলির জন্যে পোশাক এবং আভরণও নির্মাণ করেন অনুপমা এবং তাঁর সহযোগীরা। এছাড়াও অনুপমার কাছে ভারত ও বিশ্বের পাঁচ সহস্রাধিক পুতুলের সংগ্রহ রয়েছে যা বেঙ্গালুরুতে প্রদর্শিত হয়।
ধাতু
অনুপমা বিশ্বাস করেন যে পুতুলনাচের মাধ্যমে ভারতের প্রাচীন গল্প এবং জ্ঞানকে ভবিষ্যত প্রজন্মের কাছে পৌছে দেওয়া সম্ভব। পুরাণ, উপনিষদ এবং প্রাচীন সংস্কৃত সাহিত্যের বিভিন্ন গল্পগুলিকে সকলের কাছে পৌছে দেওয়ার জন্যে এবং বর্তমান প্রজন্মকে এই প্রাচীন শিল্পকলাটির প্রতি আকৃষ্ট করার জন্যে ২০০৪ সালে তিনি তার স্বামী বিদ্যাশঙ্কর হোসকেরের সহযোগিতায় বেঙ্গালুরুতে 'ধাতু' নামক অলাভজনক প্রতিষ্ঠানটির সুচনা করেন। । 'ধাতু'-র মাধ্যমে ২০টিরও বেশি পুতুলনাচের প্রযোজনা করা হয়েছে; ধাতুর নিজস্ব গ্যালারিতে পুতুলের প্রদর্শনী রয়েছে; এছাড়া ১১ বছর ধরে আন্তর্জাতিক পুতুলনাচ উৎসব এবং ২৪ বছর ধরে নবরাত্র মহোৎসব পালিত হয়ে চলেছে। অনুপমা এবং তার প্রতিষ্ঠান ধাতু- ইংরিজি, কন্নড় এবং সংস্কৃত ভাষায় পুতুলনাচের প্রদর্শনী করে থাকেন। তাঁরা বাল্মীকি, কালিদাস, ব্যাসদেবের রচনা এবং পঞ্চতন্ত্রের বিভিন্ন গল্পের উপর ভিত্তি করে পুতুলনাচের চিত্রনাট্য তৈরি করে থাকেন। ।
দ্য সিক্রেট গার্ডেন
দ্য সিক্রেট গার্ডেন (The Secret Garden; “গুপ্ত উদ্যান”) হলো ইংরেজি ভাষায় ফ্রান্সিস হজসন বার্নেট রচিত একটি কিশোর উপন্যাস। ১৯১০ খ্রিষ্টাব্দের নভেম্বর থেকে ১৯১১ খ্রিষ্টাব্দের আগস্ট পর্যন্ত দি আমেরিকান ম্যাগাজিন-এ প্রকাশের পর ১৯১১ খ্রিষ্টাব্দেই লেখাগুলোকে সংকলিত করে সর্বপ্রথম পুস্তকাকারে প্রকাশিত হয়। ইংল্যান্ডের প্রেক্ষাপটে রচিত এই উপন্যাসটি বার্নেটের অন্যতম জনপ্রিয় সাহিত্যকর্ম। একে অনেক সময় ইংরেজি ভাষায় শিশুসাহিত্যের ক্লাসিক উপন্যাস হিসেবে গণ্য করা হয়। এই উপন্যাসকে উপজীব্য করে অসংখ্য নাটক মঞ্চায়িত হয়েছে এবং চলচ্চিত্র তৈরি করা হয়েছে। মারিয়া লুইস কার্কের (সংক্ষেপে এম. এল. কার্ক) অলঙ্করণে উপন্যাসটির মার্কিন সংস্করণ প্রকাশ করে ফ্রেডরিক এ স্টোকস কোম্পানি। অন্যদিকে ব্রিটেনে উপন্যাসটি প্রকাশ করে হেইনমেন, যার অলঙ্করণ করেন চার্লস রবিনসন।
সারাংশ
থাম্ব|[[গ্রেট মেথাম হল|গ্রেট মেথাম হলের বাগান, কেন্ট, ইংল্যান্ড]] ২০শ শতাব্দীর শেষে মেরি লেনক্স নামের এক দশ-বছর-বয়সী অবহেলিত ও ভালোবাসা-বঞ্চিত কিশোরীকে ঘিরে এই উপন্যাসের কাহিনি আবর্তিত। মেরি ঔপনিবেশিক ভারতবর্ষে এক ধনী ব্রিটিশ পরিবারে জন্মগ্রহণ করে। তার বাবা-মা কখনোই তাকে চায়নি এবং সবসময় তাকে দূরে সরিয়ে রাখতেন। শৈশব থেকে সে ভারতীয় চাকরদের কাছে বড় হয়েছে। যার কারণে সে বদমেজাজি, আবদেরে ও স্বার্থপর হিসেবে পরিণত হয়। কলেরা মহামারীতে মেরির বাবা-মা মারা যাওয়ার পর চাকরেরা মেরিকে একা ফেলে পালিয়ে যায়।
এরপর ব্রিটিশ সৈন্যরা মেরিকে উদ্ধার করে এবং এক ইংরেজ পাদরির তত্ত্বাবধানে তাকে কিছুকাল রাখা হয়। সেখানকার ছেলেমেয়েরা তাকে “মিস্ট্রেস মেরি, কোয়াইট কন্ট্র‍্যারি” বলে খেপাতো। তাকে অল্পসময়ের মধ্যেই ইংল্যান্ডে তার ফুফা আর্চিবাল্ড ক্রেভেনের কাছে পাঠানো হয়। আর্চিবাল্ড ক্রেভেনের সাথে মেরির ফুফু লিলিয়াসের বিয়ে হয়েছিল। তিনি ইয়র্কশায়ার মুরসে মিসেলথওয়েট ম্যানর নামক প্রকাণ্ড ইংরেজি কান্ট্রি ধরনের বাড়িতে থাকতেন। গৃহপরিচারিকা মিসেস মেডলকের সাথে মিসেলথওয়েটে পৌঁছার পর মেরি জানতে পারে যে, তার ফুফু আর বেঁচে নেই এবং মিস্টার ক্রেভেন ছিলেন একজন কুঁজো।
প্রথমদিকে মেরি আগের মতোই সকলের সাথে দুর্ব্যবহার করতো। সে তার নতুন বাড়ি, তার আশেপাশের মানুষজন এবং বিরান মুর অঞ্চলকে খুবই অপছন্দ করতো। ক্রমে তার পরিচারিকা মার্থা সোয়েরবাইয়ের সাথে মেরির বন্ধুত্ব গড়ে ওঠে। তার কাছ থেকেই মেরি লিলিয়াসের ব্যাপারে জানতে পারে। লিলিয়াস ক্রেভেনের বাগান করার শখ ছিল। তিনি তার ব্যক্তিগত প্রাচীরঘেরা বাগানে গোলাপগাছের যত্ন নিয়ে সময় কাটাতেন। প্রায় দশ বছর আগে বাগানে কাজ করতে গিয়ে লিলিয়াস ক্রেভেন এক দুর্ঘটনায় মারা যান। স্ত্রীর শোকে মুহ্যমান আর্চিবাল্ড বাগানটি তালাবদ্ধ করে তার চাবি মাটিতে পুঁতে রাখেন।
মেরি একা সেই বাগানটি খুঁজে বের করতে আগ্রহী হতে থাকে এবং ধীরে ধীরে তার আচরণের পরিবর্তন ঘটে। একসময় সে মার্থা, মালি বেন ওয়েদারস্টাফ এবং একটি বন্ধুসুলভ পাখি রবিন রেডব্রেস্টের সঙ্গ উপভোগ করতে শুরু করে। ফুফার এস্টেটের বাগানে ঘুরতে ঘুরতে ইয়র্কশায়ারের আলো-বাতাসে তার স্বাস্থ্য ও মানসিকতার পরিবর্তন ঘটে এবং সে আরও শক্তিশালী হিসেবে বেড়ে উঠতে থাকে। একই সাথে সেই গুপ্ত উদ্যান এবং রাতের বেলায় বাড়িতে ভেসে বেড়ানো এক রহস্যময় কান্না মেরির আগ্রহের কেন্দ্রবিন্দুতে পরিণত হয়।
একদিন বাগানে ঘোরার সময় রবিন পাখিটি একটু খোঁড়া মাটির দিকে মেরির দৃষ্টি আকর্ষণ করে। সেখানে মেরি গুপ্ত উদ্যানের চাবিটি খুঁজে পায় এবং একসময় বাগানে ঢোকার রাস্তাও সে পেয়ে যায়। মেরি মার্থার কাছে কিছু বাগান করার সরঞ্জামাদি চেয়ে নেয়। মার্থা তার বারো বছর বয়সী ভাই ডিকনকে দিয়ে সেসব মেরির কাছে পাঠিয়ে। ডিকন অধিকাংশ সময় মুরের মাঠে ঘুরে বেড়িয়ে সময় কাটায়। ডিকন ছিল খুবই সদাচারী; তার সাথে পশু-পাখির খুব ভালো একটা সম্পর্ক ছিল। মেরিও ডিকনের সাথে সময় কাটাতে পছন্দ করতে থাকে। ডিকনের কাছ থেকে বাগান করার জ্ঞান আহরণের জন্য মেরি তাকে গুপ্ত উদ্যানের বিষয়টি জানিয়ে দেয়।
এক রাতে, মেরি আবার সেই কান্নার শব্দ শুনতে পায় এবং সেটা অনুসরণ করে এক ঘরে কলিনকে খুঁজে পায়৷ কলিন মেরির সমবয়সী এবং আর্চিবাল্ড ক্রেভেনের ছেলে। মেরি আরও জানতে পারে পিঠের কোনো এক অজানা রোগে কলিন হাঁটতে পারে না এবং সারাদিন বিছানায় শুয়ে থাকে। মেরির মতো কলিনও বদমেজাজি, খিটখিটে ও আবদেরে। ঘরের চাকরেরাও কলিনের ঘনঘন অজ্ঞান হওয়ার ভয়ে তার সকল চাহিদা পূরণ করে। মেরি সেই সপ্তাহে প্রতিদিন তার সাথে দেখা করে এবং মুর, ডিকন ও সেই গুপ্ত উদ্যানের গল্প করে। মেরি একদিন স্বীকার করে যে সে সেই গুপ্ত উদ্যানে ঢোকার রাস্তা খুঁজে পেয়েছে। কলিনও সেই বাগানে যেতে আগ্রহ প্রকাশ করে। কলিনকে হুইলচেয়ারে বসিয়ে সেই উদ্যানে নিয়ে যাওয়া হয়। বহু বছরের মধ্যে সেটাই ছিল কলিনের প্রথম বাইরে আসা।
বাগানে গিয়ে শিশুরা দেখতে পায় মালি বেন ওয়েদারস্টাফ মই দিয়ে প্রাচীরের ওপর থেকে গোপনে তাদের পর্যবেক্ষণ করছে। গুপ্ত উদ্যানে শিশুদের দেখে স্তম্ভিত বেন মুখ ফসকে কলিনকে “পঙ্গু” বলে উপহাস করে। “পঙ্গু” ডাক শুনে কলিন রেগে যায় এবং চেয়ার ছেড়ে উঠে দাঁড়ায়। সে দ্রুতই বুঝতে পারে তার পা দুটো যথেষ্ট ভালো এবং কর্মক্ষম; যদিও দীর্ঘদিন অব্যবহারে তা কিছুটা দুর্বল হয়ে গেছে। কলিন ও মেরি সেই থেকে প্রায় সারাদিন সেই গুপ্ত উদ্যানে সময় কাটাতে শুরু করে, ডিকন মাঝে মাঝে তাদের সঙ্গ দেয়। স্ত্রীশোকে অভিভূত হয়ে বিদেশে ঘুরে বেড়ানো আর্চিবাল্ডকে চমকে দেওয়ার জন্য শিশুরা এবং বেন কলিনের সেরে ওঠার বিষয়টি বাড়ির বাকি চাকরদের থেকে গোপন রাখার সিদ্ধান্ত নেয়।
কলিন একদিকে সেরে উঠতে থাকে, অন্যদিকে তার বাবাও কাকতালীয়ভাবে উদ্যমী হয়ে উঠতে থাকেন। এক রাতে তিনি স্বপ্নে দেখেন তার মৃতা স্ত্রী তাকে তার প্রিয় বাগানে ডাকছেন। এর মাঝে মার্থা ও ডিকনের মা মিসেস সোয়েরবাইয়ের একটি চিঠি পেয়ে তিনি মিসেলথওয়েটে ফিরে আসেন। তিনি তার স্ত্রীর প্রিয় বাগানের বাইরের দেয়াল ঘেঁষে হাঁটাচলা করতে গিয়ে ভেতরে বাচ্চাদের শব্দ শুনতে পান এবং গিয়ে বাগানের খোলা দরজা আবিষ্কার করেন। ভেতরে ঢুকে ফুলে ফুলে ভরে ওঠা বাগান এবং মাত্রই মেরিকে দৌড়ে হারিয়ে উদ্‌যাপনরত সুস্থ কলিনকে দেখে চমকে ওঠেন। শিশুরা আর্চিবাল্ডকে পুরো গল্প খুলে বলে। সেইদিন কলিন বাবার হাত ধরে হেঁটে ম্যানরে ফিরে আসে। চাকরেরা বিস্মিত ও অভিভূত হয়ে তাদের দেখতে থাকে।
নবজীবনের ভাবধারা
মিসেলথওয়েট ম্যানরের গুপ্ত উদ্যান একটি পরিবারের নিকট-ধ্বংসপ্রাপ্ততা ও সেখান থেকে পুনরুত্থানের প্রতীকায়ন করে। উপন্যাসের আরেকটি ভাব হলো– অবহেলায় থেকে কোনো বস্তু বিবর্ণ ও নির্জীব হয়ে যায়; কিন্তু যত্ন পেলে তা ঠিকই বেঁচে ওঠে, ঠিক যেমনটি উপন্যাসের মেরি ও কলিন।
প্রেক্ষাপট
থাম্ব|মূল সংস্কর‍ণের প্রচ্ছদপট, ১৯১১ দ্য সিক্রেট গার্ডেন গ্রন্থের সাহিত্যিক ক্রমোন্নয়ন ও মূল ধারণার উৎস সম্পর্কে খুব বেশি জানা যায় না। জীবনীকার ও পণ্ডিতেরা পরিবারের সদস্যদের লেখা বার্নেটের চিঠিপত্র থেকে তার অন্যান্য গ্রন্থের প্রেক্ষাপট খুঁজে বের করেছেন। কিন্তু দ্য সিক্রেট গার্ডেন নিয়ে কাজ করার সময় তিনি তার পরিবারের সান্নিধ্যে ছিলেন, যার কারণে তাদের চিঠি লেখার প্রয়োজনবোধ করেননি। অক্টোবর ১৯১০-এ ইংল্যান্ডে প্রকাশক উইলিয়াম হেইনমেনকে লেখা এক চিঠিতে বার্নেট তার কাজের শিরোনাম মিস্ট্রেস মেরি বলে বর্ণনা করেন এবং একে “একটি নিষ্পাপ রোমাঞ্চের কাহিনি” ও “[তার] সেরা আবিষ্কার” বলে বর্ণনা করেন। জীবনীকার গ্রেচেন হোলব্রুক গার্জিনা এই বইয়ের ক্রমোন্নয়নসংক্রান্ত এতো স্বল্প তথ্য পাওয়ার কারণ বর্ণনা করেন। প্রথমত, লং আইল্যান্ডের প্লেনডোমে অবস্থিত বাড়িতে ফেরার পর বার্নেটের স্বাস্থ্যের অবনতি ঘটে এবং সেই কারণে তার সামাজিক মেলামেশা সীমিত হয়ে পড়ে। দ্বিতীয়ত, মৃত্যুর কয়েক বছর পূর্বে লোয়ার ম্যানহাটন বধিরদের জন্য একটি সরকারি বিদ্যালয়ে বার্নেটের সফরকে স্মরণীয় করে রাখতে তার মৃত্যুর পর তার কিছু ছবিসহ দ্য সিক্রেট গার্ডেন-এর নোট তার ছেলে ভিভিয়ান বিদ্যালয়টিতে দান করে দেন। কিন্তু বিদালয়ের আর্কাইভ থেকে সেগুলো উধাও হয়ে যায়। সর্বশেষত, বইটির প্রকাশের পর বার্নেটের স্বামীর ভাই ট্রলির ধাক্কায় মৃত্যুবরণ করেন।
বার্নেটের আরেকটি গল্প মাই রবিন-এ দ্য সিক্রেট গার্ডেন-এর সৃষ্টি সম্পর্কে কিছুটা ধারণা পাওয়া যায়। তাতে তিনি উপন্যাসের রবিন পাখির উৎপত্তি সম্পর্কে পাঠকের প্রশ্নের অবতারণা করেন, যাকে পাঠকের মনে হয়েছে “কেবলমাত্র কাল্পনিক চরিত্র হতে পারে না।” এখানে বার্নেট তার বাস্তবজীবনের বন্ধু হিসেবে এক রবিন পাখির উল্লেখ করেন, যা লেখিকার নিকট “কেবলমাত্র পাখি নয় — ব্যক্তি”। পাখিটি মেথাম হলে অবস্থানকালীন গোলাপের বাগানে লেখার সময় লেখিকাকে সঙ্গ দিতো। “মৃদু, হালকা, ছোট শব্দে” পাখিটির সাথে প্রথম যোগাযোগচেষ্টার স্মৃতিচারণা করে লেখিকা বলেন, “বহু বছর পর জানলাম মিস্ট্রেস মেরি হাঁটার সময় নুয়ে কী ভাবছিলো এবং কীভাবে ‘পাখির শব্দ করতে চেষ্টা করছিল।’”
পণ্ডিত গ্রেচেন ভি রেক্টর দ্য সিক্রেট গার্ডেন-এর পাণ্ডুলিপি পর্যবেক্ষণ করেন এবং তার মতে এটিই “উপন্যাসের ক্রমোন্নয়নের একমাত্র দলিল।” পাণ্ডুলিপির প্রথম একশো পাতার মধ্যে আশিটি কালো কালিতে লেখা হয়েছে এবং বাকি অংশ ও পরবর্তী সংস্করণগুলো পেনসিলে লেখা। এতে মার্কিন বানানরীতি অনুসরণের প্রবণতা দেখা যায়। পাণ্ডুলিপিতে অধ্যায়গুলোর কোনো নাম ছিল না, কেবল সংখ্যা দ্বারা আলাদা করা ছিল। উপন্যাসের পুনঃক্রমায়নের সময় এতে অধ্যায়ের নাম সংযোজন করা হয়। পাণ্ডুলিপির পৃষ্ঠায়ন সম্ভবত দ্বিতীয় কোনো ব্যক্তি কর্তৃক করা হয়েছিল। এতে ১ থেকে ২৩৪ পৃষ্ঠা পর্যন্ত যায়, কেবল ঊনবিংশতম অধ্যায়ে পুনরায় শুরু হয়। প্রচ্ছদ পাতা দেখে রেক্টরের ধারণা উপন্যাসের প্রাথমিক শিরোনাম ছিল মেরি, মেরি কোয়াইট কন্ট্র‍্যারি; পরবর্তীতে তা পরিবর্তিত হয়ে কাজের শিরোনাম হয় মিস্ট্রেস মেরি। পাণ্ডুলিপিতে মেরির বয়স ছিল নয়; পরবর্তীতে সংশোধনের সময় মেরি, কলিন ও গুপ্ত উদ্যানকে একসূত্রে গাঁথার জন্য তার বয়স এক বছর বাড়িয়ে দেওয়া হয়। যদিও, ব্রিটিশ কিংবা মার্কিন কোনো সংস্করণেই এই সংশোধনের প্রভাব দেখা যায়নি। প্রথমদিকে সুসান সোয়েরবাইকে মৃত চরিত্র হিসেবে উপস্থাপনের কথা ছিল; যেখানে তার মেয়ে মার্থা মায়ের স্থানগুলো পূরণ করে। যদিও বার্নেট পরবর্তী সুসান সোয়েরবাইয়ের বিষয়ে তার চিন্তার পরিবর্তন ঘটে এবং কয়েক পৃষ্ঠা পর তার মৃত্যুর বিষয়টি পাশ কাটিয়ে সুসানকে জীবিত ব্যক্তি হিসেবে উপস্থাপন করেন। এছাড়া, পাণ্ডুলিপিতে ডিকন শারীরিকভাবে অক্ষম এবং চলাচলের জন্য ক্রাচ ব্যবহার করে; সম্ভবত তা বার্নেটের প্রথম স্বামী ডা. সোয়ান বার্নেটের প্রতিরূপ ছিলেন। বার্নেট পরবর্তীতে ডিকনের পঙ্গুত্বের বিষয় অবস্থা থেকে সরে আসেন।
বইটির কাজের শিরোনাম ছিল মিস্ট্রেস মেরি, ইংরেজি ভাষার নার্সারি ছড়া মেরি, মেরি, কোয়াইট কন্ট্র‍্যারি থেকে এসেছে। বইটির প্রেক্ষাপটের উপজীব্য হিসেবে ইংল্যান্ডের কেন্টের মেথাম হলের নাম উল্লেখ করা হয়, যেখানে বার্নেট তার বিয়েত সময় কয়েক বছর ছিলেন। বার্নেটের একটি চমৎকার গোলাপের বাগানসহ একটি অতিরিক্ত বাগান ছিলেন। তবে, দৃশ্যতই কেবল বাগান ছাড়া মেথাম হল ও মিসেলথওয়েট ম্যানর গঠনগতভাবে সম্পূর্ণ আলাদা।
প্রকাশনার ইতিহাস
দ্য সিক্রেট গার্ডেন সম্ভবত ইতিহাসের প্রথম শিশুতোষ উপন্যাসগুলোর অন্যতম, যেগুলো বড়দের ম্যাগাজিনে ছাপা হয়েছিল। তৎকালে এটি ছিল একটি গুরুতর বিষয়, যা সম্পর্কে বার্নেট নিজেও অবগত ছিলেন। দ্য সিক্রেট গার্ডেন সর্বপ্রথম দি আমেরিকান ম্যাগাজিন-এ দশটি সংখ্যায় (নভেম্বর ১৯১০ – আগস্ট ১৯১১) প্রকাশিত হয়। তাতে অলঙ্করণের কাজ করে জে. স্কট উইলিয়ামস। উপন্যাসটি সর্বপ্রথম ১৯১১ খ্রিষ্টাব্দের আগস্ট মাসে নিউ ইয়র্ক থেকে ফ্রেডরিক এ. স্টোকস কোম্পানি কর্তৃক প্রকাশিত হয়। একই বছর লন্ডন থেকে হেইনমেন কর্তৃক পুনঃপ্রকাশিত হয়। ১৯৮৭ খ্রিষ্টাব্দে মার্কিন যুক্তরাষ্ট্রে এই বইয়ের মেধাসত্ত্বের মেয়াদ উত্তীর্ণ হয়। পৃথিবীর অধিকাংশ দেশে ১৯৯৫ খ্রিষ্টাব্দ নাগাদ মেধাসত্ত্ব উত্তীর্ণ হয়ে যাওয়ায় এটি পাবলিক ডোমেনের আওতাভুক্ত হয়ে যায়। ফলস্বরূপ ১৯৮০-এর দশকের শেষদিকে বা ১৯৯০-এর দশকের শুরুর দিক থেকে উপন্যাসের বহু সংক্ষিপ্ত ও পূর্ণাঙ্গ সংস্করণ প্রকাশিত হতে থাকে। এর মধ্যে ১৯৮৯ খ্রিষ্টাব্দে প্রকাশিত ডেভিড আর গোডাইন, পাবলিশার কর্তৃক পূর্ণাঙ্গ রঙিন অলঙ্করণে প্রকাশিত সংস্করণ অন্যতম।
২০০৮ খ্রিষ্টাব্দে প্রকাশিত ইনগা মুরের স্ব-অলঙ্কৃত সংক্ষিপ্ত সংস্করণে চিত্রগুলো এমনভাবে আঁকা, যেন প্রতিটি লাইন একেকটি ছবির ক্যাপশন হিসেবে কাজ করে।
সাধারণ প্রতিক্রিয়া
পরিণত বয়সী ও কিশোর — উভয় ধরনের মধ্যে বাজার সৃষ্টি করার চেষ্টা সম্ভত উপন্যাসের প্রাথমিক প্রতিক্রিয়ায় প্রভাব রেখেছিল। বার্নেটের জীবদ্দশায় বইটি তার পূর্ববর্তী কর্মের তুলনায় অনেক কম খ্যাতি পেয়েছিল। সম্পূর্ণ আলোচনার বাইরে থেকে বইটির উঠে আসার ইতিহাস পর্যবেক্ষণ করে অ্যান এইচ লুন্ডিন দেখেন ১৯২৪ খ্রিষ্টাব্দে বার্নেটের মৃত্যুর পর অধিকাংশজন লিটল লর্ড ফাউন্টলেরয় গ্রন্থের স্মৃতিচারণা করেছেন, কিন্তু নীরবে দ্য সিক্রেট গার্ডেনকে পাশ কাটিয়ে গেছেন।
২০০৬ খ্রিষ্টাব্দ পর্যন্ত ২৫ বছর শিশুসাহিত্য নিয়ে গবেষণার ফলে দ্য সিক্রেট গার্ডেন উপন্যাসের তাৎপর্য লক্ষ্যণীয়ভাবে বৃদ্ধি পায়। অনেকেই একে ২০শ শতাব্দীর শ্রেষ্ঠ শিশুতোষ বই হিসেবেও উল্লেখ করেন। ২০০৩ খ্রিষ্টাব্দে বিবিসি ব্রিটিশ “জাতির সবচেয়ে প্রিয় উপন্যাস” (শুধুমাত্র শিশুদের মধ্যে নয়) নির্ধারণের জন্য “দ্য বিগ রিড” নামে একটি জরিপ পরিচালনা করে। তাতে দ্য সিক্রেট গার্ডেন ৫১তম স্থান লাভ করে। ২০০৭ খ্রিষ্টাব্দে পরিচালিত একটি অনলাইন ভোটের ভিত্তিতে মার্কিন জাতীয় শিক্ষক সংস্থা বইটিকে “শিশুদের জন্য শিক্ষকদের শীর্ষ ১০০ বই”য়ের তালিকার স্থান দেয়।
২০১২ খ্রিষ্টাব্দে মার্কিন গ্রাহকপ্রধান মাসিকী স্কুল লাইব্রেরি জার্নাল কর্তৃক পরিচালিত সর্বকালের শ্রেষ্ঠ কিশোর উপন্যাসের একটি জরিপে দ্য সিক্রেট গার্ডেন ১৫তম স্থান লাভ করে। (অ্যা লিটল প্রিন্সেস ৫৬তম স্থান লাভ করে এবং লিটল লর্ড ফাউন্টলেরয় শীর্ষ ১০০তেই ছিল না।) জেফরি ম্যাসন দ্য সিক্রেট গার্ডেনকে “শিশুদের জন্য এ পর্যন্ত লেখা সর্বশ্রেষ্ঠ বইগুলোর অন্যতম” বলে মন্তব্য করেন। বারবারা স্লাইয়ের কিশোর উপন্যাস জেসামির শুরুতে ট্রেনযাত্রায় কেন্দ্রীয় চরিত্রকে দ্য সিক্রেট গার্ডেন পড়তে দেখা যায়। আবার রুয়াল দালের শিশুতোষ বই মাতিলদায় কেন্দ্রীয় চরিত্রের ভাষ্যে সে পাঠাগারের ছোটদের সব বইয়ের মধ্যে দ্য সিক্রেট গার্ডেনকেই সবচেয়ে বেশি পছন্দ করে।
চলচ্চিত্র
থাম্ব|[[দ্য সিক্রেট গার্ডেন (১৯১৯-এর চলচ্চিত্র)|দ্য সিক্রেট গার্ডেন-এর লবি কার্ড; চলচ্চিত্রটি সম্ভবত হারিয়ে গেছে।]] ১৯১৯ খ্রিষ্টাব্দে ফেমাস প্লেয়ার্স-ল্যাস্কি কর্পোরেশন একই নামে একটি চলচ্চিত্র নির্মাণ করে। এতে সতেরো বছর বয়সী লিলা লি মেরি চরিত্রে এবং পল উইলিস ডিকনের চরিত্রে অভিনয় করেন। ধারণা করা হয়, চলচ্চিত্রটির সমস্ত অনুলিপি হারিয়ে গেছে।
আগ্নিয়েসৎসকা হোলান্ডের পরিচালনায় এবং ক্যারোলাইন থম্পসনের চিত্রনাট্যে আমেরিকান জোয়িট্রোপ ১৯৯৩ খ্রিষ্টাব্দে আরেকটি চলচ্চিত্র নির্মাণ করে। এতে কেট মেবার্লি মেরি হিসেবে, হেইডেন প্রাউজ কলিন চরিত্রে, অ্যান্ড্রু নট ডিকন চরিত্রে, জন লিঞ্চ লর্ড ক্রেভেন চরিত্রে এবং ডেম ম্যাগি স্মিথ মিসেস মেডলক চরিত্রে অভিনয় করেন। চলচ্চিত্রটির নির্বাহী নির্মাতা ছিলেন ফ্রান্সিস ফোর্ড কোপলা।
হেডে ফিল্মস এবং স্টুডিওক্যানাল কর্তৃক ২০২০ খ্রিষ্টাব্দে নির্মিত চলচ্চিত্রের পরিচালক ছিলেন মার্ক মুনডেন এবং এর চিত্রনাট্য লেখেন জ্যাক থোর্ন।
টেলিভিশন
ডরোথিয়া ব্রুকিং বিবিসির জন্য বইটি থেকে কয়েকটি ধারাবাহিক নির্মাণ করেন: ১৯৫২ খ্রিষ্টাব্দে আটপর্বের, ১৯৬০ খ্রিষ্টাব্দে আরেকটি আটপর্বের (কলিন স্পাউল ডিকন চরিত্রে অভিনয় করেন) এবং ১৯৭৫ খ্রিষ্টাব্দে সাতপর্বের আরেকটি ধারাবাহিক নির্মাণ করেন (ডিভিডিসহ)।
হলমার্ক হল অব ফেম ১৯৮৭ খ্রিষ্টাব্দে একটি টেলিভিশন চলচ্চিত্র তৈরি করে। সেখানে জিনি জেমস মেরি চরিত্রে, ব্যারেট ওলিভার ডিকন চরিত্রে এবং জেডরিয়েন স্টিল কলিন চরিত্রে অভিনয় করেন। এছাড়া বিলি হোয়াইটল মিসেস মেডলকের চরিত্রে, ডেরেক জ্যাকবি আর্চিবাল্ড ক্রেভেনের চরিত্রে এবং অ্যালিসন ডুডি স্মৃতি ও স্বপ্নে লিলিয়াসের ভূমিকায় অভিনয় করেন। এছাড়া কলিন ফার্থ পূর্ণবয়স্ক কলিন ক্রেভেন হিসেবে স্বল্পসময়ের জন্য আবির্ভূত হন। এতে মূল গল্পে কিছুটা পরিবর্তন করা হয়। এতে কলিনের বাবাকে (চলচ্চিত্রে মেরির ফুফা হওয়ার পরিবর্তে মেরির বাবার বন্ধু) চলচ্চিত্রের শেষে পূর্ণবয়স্ক মেরি ও কলিনের মধ্যে গড়ে ওঠা সম্পর্ককে মেনে নিতে দেখা যায়। চলচ্চিত্রটি হাইক্লেয়ার দুর্গে চিত্রায়ন করা হয়, যা পরবর্তীতে ডাউনটন অ্যাবির চলচ্চিত্রায়নের জন্য বিখ্যাত হয়। এটি ৩০ নভেম্বর প্রচারিত হয়। ২০০১ সালে হলমার্ক ব্যাক টু দ্য সিক্রেট গার্ডেন নামে এর একটি সিকুয়েলও তৈরি করে।
১৯৯৪ খ্রিষ্টাব্দে এবিসি উইকেন্ড স্পেশাল-এর জন্য একটি অ্যানিমেটেড অভিযোজনা প্রচারিত হয়; তাতে মিসেস মেডলক চরিত্রে হনার ব্ল্যাকম্যান, আর্চিবাল্ড ক্রেভেন চরিত্রে ডেরেক জ্যাকবি, দার্জিলিং হিসেবে গ্লিনিস জন্স, ভিক্টর স্পিনেত্তি, মেরি লেনক্স হিসেবে অ্যান্ডি ম্যাকাফি, বেন ওয়েদারস্টাফ হিসেবে জো বেকার, ডিকন সোয়েরবাই হিসেবে ফেলিক্স বেল, মার্থা সোয়েরবাই হিসেবে নাওমি বেল, কলিন ক্রেভেন হিসেবে রিচার্ড স্টুয়ার্ট ও রবিন হিসেবে ফ্র‍্যাঙ্ক ওয়েলকার অভিনয় করেন। এবিসি ভিডিও ১৯৯৫ খ্রিষ্টাব্দে এই ভিডিও সংস্করণ প্রকাশ করে।
১৯৯১–১৯৯২ খ্রিষ্টাব্দে জাপানে এনএইচকে অ্যানিমে হিমিৎসু নো হানাজোনো (アニメ ひみつの花園) নামে এই উপন্যাসের একটি অ্যানিমে অভিযোজনা নির্মাণ করে। এতে মিনা টোমিঙ্গা মেরি এবং মায়ুমি তানাকা কলিনের কণ্ঠ দেন। তামেও কোহানাওয়া ৩৯ পর্বের এই টেলিভিশন ধারাবাহিকের পরিচালনা করেন এবং তার চিত্রনাট্য লেখেন কাউরো উমেনো। এই অ্যানিমেকে অনেক সময় ভুলবশত জনপ্রিয় ডোরামো হিমিৎসু নো হানাজোনোর সাথে গুলিয়ে ফেলা হয়। ধারাবাহিকটি ইংরেজি ভাষায় পাওয়া যায় না; যদিও স্প্যানীয়, ইতালীয়, পোলীয় ও তাগালগ প্রভৃতি অনেক ভাষায় ডাব করা হয়েছে।
মঞ্চায়ন
থাম্ব|অ্যাঞ্জেল এক্সিট থিয়েটার কোম্পানির বসন্ত ২০১২ জাতীয় সফরের অংশ হিসেবে তাদের আর্টস কাউন্সিলের অনুদানে নির্মিত দ্য সিক্রেট গার্ডেন মঞ্চায়নের ট্রেলার ভিডিও; কাকতালীয়ভাবে তখন বার্নেটের উপন্যাসটি প্রকাশের একশ বছর পূর্ণ হয়। উপন্যাসের উল্লেখযোগ্য মঞ্চায়নের মধ্যে ১৯৯১ খ্রিষ্টাব্দে অ্যারিজোনা স্টেট ইউনিভার্সিটির পামেলা স্টার্লিং কর্তৃক নির্মিত একটি শিশুতোষ মঞ্চায়ন অন্যতম। এটি আমেরিকান অ্যালায়েন্স ফর থিয়েটার অ্যান্ড এডুকেশন “ডিস্টিঙ্গুইশড নিউ প্লে” পুরস্কার লাভ করে এবং এএসএসআইটিইএইচ/ইউএসএ-র ইন্টারন্যাশনাল বিবলিওগ্রাফি অব আউটস্ট্যান্ডিং প্লেস ফর ইয়ং অডিয়েন্সেস-এর তালিকাভুক্ত হয়।
১৯৯১ খ্রিষ্টাব্দে বইটির একটি সাঙ্গীতিক সংস্করণ ব্রডওয়েতে অবমুক্ত হয়। এর গানগুলো গেয়েছিলেন লুসি সাইমন এবং গানের কথা লিখেছিলেম মার্শা নরম্যান। এই নির্মাণটি টনি পুরস্কারের সাতটি বিভাগে মনোনয়ন পায়, সাঙ্গীতিক বিভাগে সেরা বই এবং মেরি চরিত্রে অভিনয় করে ডেইজি ইগান (তখন মাত্র এগারো বছর বয়সী) সাঙ্গীতিকে সেরা ফিচার্ড অভিনেত্রীর পুরস্কার লাভ করেন।
২০১০–২০১১ খ্রিষ্টাব্দে ফেস্টিভ্যাল থিয়েটার এডিনবারা স্কটল্যান্ড ও কানাডায় এর একটি সাঙ্গীতিক অভিযোজনা মঞ্চায়ন করে।
২০১৩ খ্রিষ্টাব্দে মার্কিন গীতিকার নোলান গ্যাসার উপন্যাসের একটি অপেরা সংস্করণ নির্মাণ করেন। সান ফ্রান্সিসকো অপেরার অর্থায়নে ইউনিভার্সিটি অব ক্যালিফোর্নিয়া, বার্কলির জেলারবাশ হলে এটি সর্বপ্রথম মঞ্চায়িত হয়।
২০১৪ খ্রিষ্টাব্দে চেস্টারের গ্রসভেনর পার্ক ওপেন এয়ার থিয়েটারে জেসিকা সোয়েল বইটি থেকে উপজীব্য করে একটি মঞ্চনাটক পরিবেশন করেন।
২০২০ খ্রিষ্টাব্দে স্কটিশ পারিবারিক থিয়েটার প্রতিষ্ঠান রেড ব্রিজ আর্টস আধুনিক স্কটল্যান্ডের প্রেক্ষাপটে উপন্যাসের কাহিনির নবরূপায়ন ঘটান। রোজালিন্ড সিডনি এই অভিযোজনার কাজটি সম্পন্ন করেন।
১৩৭৭
১৩৭৭ গ্রেগরীয় বর্ষপঞ্জির একটি সাধারণ বছর।
জেনিলিন মার্কাডো
জেনিলিন অ্যান মার্কাডো হো (জন্ম জেনিলিন অ্যান পিনেদা মার্কাডো ; ১৫ মে ১৯৮৭) একজন ফিলিপিনা অভিনেত্রী, গায়ক এবং গীতিকার। তিনি রিয়েলিটি ট্যালেন্ট প্রতিযোগিতা স্টারস্ট্রাক-এর প্রথম মৌসুমের বিজয়ী ছিলেন। মার্কাডো টেলিভিশন এবং চলচ্চিত্রে অভিনয়ের জন্য অল্প বয়সে প্রশংসা অর্জন করেছিলেন। তিনি ইংলিশ অনলি, প্লিজ (২০১৪), দ্য প্রেনআপ (২০১৫), ওয়ালাং ফরএভার (২০১৫), এবং জাস্ট দ্য 3 অফ আস (২০১৬) সহ একাধিক বাণিজ্যিকভাবে সফল চলচ্চিত্রে অভিনয় করেছেন।   জিএমএ রেকর্ডস এবং ভিভা রেকর্ডস -এর সাথে, মের্কাডো তিনটি অ্যালবাম প্রকাশ করেছেন, যার মধ্যে বেশ কয়েকটি জনপ্রিয় একক রয়েছে যেমন "সা আকিং পানাগিনিপ", "মোমেন্টস অফ লাভ" জানো গিবসের সহযোগিতায়, "বাস্তাত নন্দিতো কা", এবং "কাহিত সান্দালি"।. ২০১৭ সালে, মারকাডো স্টার থেকে মাই লাভের ফিলিপাইনের রিমেকে শীর্ষে বিল করেছিলেন।
সত্য প্রকাশ জারাওয়াতা
সত্য প্রকাশ জারাওয়াতা একজন ভারতীয় রাজনীতিবিদ। তিনি ২০১৯ হরিয়ানা বিধানসভা নির্বাচনে পতৌদি আসন থেকে ভারতীয় জনতা পার্টির হয়ে হরিয়ানা বিধানসভায় নির্বাচিত হয়েছিলেন।
বার্সিয়ান মসজিদ এবং মিনার
বার্সিয়ান মসজিদ এবং মিনার এসফাহান প্রদেশের ঐতিহাসিক কাঠামো। বার্সিয়ান, যা অতীতে মূলত পার্সিয়ন নামে পরিচিত ছিল, এসফাহানের ৪২ কিমি পূর্বে অবস্থিত একটি গ্রামে। শিলালিপি অনুসারে মসজিদটি ১১০৫ সালে এবং মিনারটি সেলকিউ রাজা বারকিয়ারুকের যুগে ১০৯৮ সালে নির্মিত হয়েছিল। মিনারটি ইরানের চতুর্থ পুরনো মিনার, যার শিলালিপি রয়েছে। এটি ৩৪ মিটার উঁচু। এর নীচের অংশে সরল ইট রয়েছে। উপরের অংশগুলিকে আলংকারিক ইট দিয়ে তৈরি করা হয়েছে।
বার্সিয়ান মসজিদে ইটের কারুকার্য অত্যন্ত দৃষ্টিনন্দন। এতে উল্লেখযোগ্যভাবে নজরকাড়া মিহরাব এবং সুন্দর স্টুকো রয়েছে। মসজিদের ইটের সাজসজ্জা এবং এর গম্বুজটির প্রচ্ছদের ইসফাহানের জামেহ মসজিদের তাজ ওল-মোলক গম্বুজের সাথে অনেক মিল থাকায় অনেকেই মনে করেন যে, বার্সিয়ান মসজিদ ও ইসফাহানের জামে মসজিদের  স্থপতি একজনই ছিল। প্রথম তাহমাস্পের যুগে মসজিদের উত্তর পাশে একটি মাঠ এবং একটি ইভান যুক্ত করা হয়েছে।
দ্বারকানাথ গঙ্গোপাধ্যায়
দ্বারকানাথ গঙ্গোপাধ্যায় (২০ এপ্রিল ১৮৪৪ - ২৭ জুন ১৮৯৮) বাংলার নবজাগরণের একজন উল্লেখযোগ্য ব্যক্তি। স্ত্রীশিক্ষা বিস্তারে এবং শ্রমিক আন্দোলনের বিকাশে তার গুরুত্বপূর্ণ ভূমিকা ছিল।
ব্যক্তিগত জীবন
দ্বারকানাথ বর্তমান বাংলাদেশের ঢাকার বিক্রমপুরের মাগুরখণ্ডের নিবাসী ছিলেন। তার বাবার নাম কৃষ্ণপ্রাণ গঙ্গোপাধ্যায়। দ্বারকানাথ প্রবেশিকা পরীক্ষায় অকৃতকার্য হওয়ার পরে গ্রাম ছেড়ে ফরিদপুরের লোনসিং গ্রামে শিক্ষকতা করতে আরম্ভ করেন। প্রথম স্ত্রী ভবসুন্দরী দেবী মারা যাওয়ার পরে তিনি ১৮৮৩ খ্রিষ্টাব্দে কাদম্বিনী বসুকে বিয়ে করেন। কাদম্বিনী (১৮৬১ - ১৯২৩) ছিলেন ব্রিটিশ ভারতের প্রথম দুইজন নারী স্নাতকের একজন এবং ইউরোপীয় চিকিৎসা শাস্ত্রে শিক্ষিত দক্ষিণ এশিয়ার প্রথম নারী চিকিৎসক।
সমাজসেবা
তিনি ছাত্র অবস্থা থেকেই সমাজসংস্কারমূলক আন্দোলনে যোগ দিয়েছিলেন। ১৮৬৯ খ্রিষ্টাব্দে তিনি অবলাবান্ধব নামে একটি পত্রিকা প্রকাশ করেন। এই পত্রিকার মাধ্যমে তিনি তিনি সমাজের কুনিয়মের বিরূদ্ধে প্রতিবাদ করে সমাজসংস্কারের চেষ্টা করেন। এই পত্রিকার মাধ্যমে দ্বারকানাথ প্রধানত আক্রমণ শানান ব্রাহ্মণ ও কুলীনদিগের বহুবিবাহও প্রথার বিরুদ্ধে। ১৮৭০ খ্রিষ্টাব্দে তিনি ব্রাহ্ম সংস্কারকদের আমন্ত্রনে কলকাতায় আসেন। এবং মেয়েদের শিক্ষা বিস্তার এবং অসহায় মহিলাদের রক্ষাকার্যে আত্মনিয়োগ করেন। ১৮ সেপ্টেম্বর ১৮৭৩ খ্রিষ্টাব্দে হিন্দু মহিলা বিদ্যালয় স্থাপিত হয়। তিনি এই বিদ্যালয় স্থাপন এবং ছাত্রীনিবাস প্রতিষ্ঠায় প্রধান উদ্যোগী ছিলেন। তিনি এই বিদ্যালয়ের একজন শিক্ষকও ছিলেন। এই বিদ্যালয়টি আড়াই বছর পরে উঠে গেলে ১ জুন ১৮৭৬ খ্রিষ্টাব্দে বঙ্গ মহিলা বিদ্যালয় প্রতিষ্ঠিত হয়। এই বিদ্যালয়ের সূত্রেই তিনি ছাত্রীদের প্রবেশিকা পরীক্ষা এবং ও মহিলাদের মেডিকেল কলেজে প্রবেশাধিকার বিষয়ের আন্দোলনে প্রধান ভূমিকা গ্রহণ করেন। ১ আগস্ট ১৮৭৮ খ্রিষ্টাব্দে বঙ্গ মহিলা বিদ্যালয় বেথুন স্কুলের সাথে মিশে যায়। তার এইসমস্ত কাজে সহযোগী ছিলেন শিবনাথ শাস্ত্রী, দুর্গামোহন দাস, আনন্দমোহন বসু, অন্নদাচরণ খাস্তগীর প্রমুখ নেতারা। দ্বারকানাথ ব্রাহ্ম বালিকা বিদ্যালয়কে অনেক অর্থ সাহায্য করেছিলেন। তৎকালীন সমাজে মহিলাদের প্রাথমিক পর্যায়ের ঊর্ধ্বে বিদ্যাচর্চার প্রচলন সেভাবে ছিলো না। দ্বারকানাথ এই মনোভাবের তীব্রতর বিরুদ্ধাচরণ করেন। নিজের ছাত্রীদের তিনি সর্বদা উচ্চশিক্ষায় উদ্বুদ্ধ করতেন। ফলস্বরূপ তার ছাত্রী, ও পরবর্তীকালে তার বিবাহিতা স্ত্রী, কাদম্বিনী বসু গঙ্গোপাধ্যায় কলকাতা বিশ্ববিদ্যালয় থেকে, ১৮৮৩ খ্রিষ্টাব্দে স্নাতক উপাধি অর্জন করেন। কলকাতা বিশ্ববিদ্যালয়ের প্রথম দুই মহিলা স্নাতকদের মধ্যে কাদম্বিনী একজন। আর অন্যজন চন্দ্রমুখী বসু। বিবাহের সময় দ্বারকানাথ ছিলেন কাদম্বিনীর চেয়ে ১৭ বছরের অগ্রজ। তা ছাড়া দ্বারকানাথ ছিলেন বিপত্নীক, তার প্রথমা স্ত্রীর নাম ছিল ভবসুন্দরী এবং তাঁদের এক কন্যা বিধুমুখী ও এক পুত্র সতীশচন্দ্র। বিধুমুখীর সঙ্গে বিবাহ হয় প্রবাদপ্রতীম শিশু সাহিত্যিক উপেন্দ্রকিশোর রায়চৌধুরী। বলা বাহুল্য তৎকালীন রক্ষণশীল সমাজে তাদের এহ্যান পদক্ষেপ সহজে গৃহীত হয়নি। গোঁড়া হিন্দু ছাড়াও তথাকথিত আধুনিক ব্রাহ্মদের মধ্যে অনেকেই এ'বিবাহ মেনে নিতে পারেনি। পরবর্তীকালে ইতিহাসবিদ'দের মধ্যে অনেকেই যদিও এ'বিবাহকে আদর্শ বলে আখ্যায়িত করেছেন। তার অন্যতম কারণ দ্বারকানাথ আগাগোড়া ছিলেন কাদম্বিনীর বিদ্যাচর্চার অন্যতম সমর্থক। এমনকি উচ্চশিক্ষা সূত্রে কাদম্বিনীর বিলেত যাত্রার ক্ষেত্রে দ্বারকানাথের সম্পূর্ণ সহযোগিতা ছিল।
কলকাতায় তিনি ব্রাহ্মনেতা কেশবচন্দ্র সেনের দলে ছিলেন। কিন্তু যখন কেশবচন্দ্র সেন নিজের মেয়ে সুনীতির তাদের ধর্মের নিয়ম না মেনে কুচবিহার রাজবাড়িতে অল্প বয়সে বিবাহ দেন তখন দ্বারকানাথ সমালোচক পত্রিকার সম্পাদক হিসাবে তার তীব্র সমালোচনা করেছিলেন। এই ঘটনার ফলে কিছু ব্রাহ্মনেতা আলাদা হয়ে গিয়ে সাধারণ ব্রাহ্মসমাজ গঠন করেছিলেন। দ্বারকানাথ ছিলেন সাধারণ ব্রাহ্মসমাজ প্রতিষ্ঠার একজন অগ্রণী ব্যক্তি। তিনি মেয়েদের উন্নতির জন্য অনেক কাজ করেছিলেন বলে তাকে অবলাবান্ধব বলা হত।
নারীশিক্ষা ছাড়াও ভারতীয় কুলী আন্দোলনে দ্বারকানাথ গঙ্গোপাধ্যায়ের অগ্রণী ভূমিকা ছিল। উনবিংশ শতাব্দীর শেষের দিকে, বিশেষত ১৮৭৮ সালে সাধারণ ব্রাহ্ম সমাজ প্রতিষ্ঠিত হওয়ার পরবর্তীকালে ব্রাহ্ম সমাজের বহু সদস্য ভারতবর্ষের বিভিন্ন চা বাগানে কর্মরত কুলীদের অধিকারের পক্ষে সওয়াল করা আরম্ভ করেন। এর সূত্রপাত রামকুমার বিদ্যারত্নর সাধারণ ব্রাহ্ম সমাজের ধর্মপ্রচারক রূপে অসম যাত্রা থেকে। তার মাধ্যমেই আপামর বাঙালি তথা অন্যান্য ভারতীয় অসমের চা বাগানে কুলীদের প্রতি বাগান মালিকদের অমানবিক অত্যাচারের কথা প্রথম জানতে পারে। রামকুমার তার অসমের অভিজ্ঞতার কথা নিয়মিত ভাবে লিখতেন সেই সময় সদ্য প্রকাশিত সঞ্জীবনী পত্রিকায়। পরে উদাসীন সত্যস্রবার অসম ভ্রমণ এবং কুলী কাহিনী নামক দুটি বইতেও রামকুমার নিজের অভিজ্ঞতা লিপিবদ্ধ করেন (যার মধ্যে কুলী কাহিনী বইটি তিনি দ্বারকানাথকে উৎসর্গ করেন)। রামকুমারের লেখায় অসমে কুলীদের শোষণ বৃত্তান্ত পড়ে দ্বারকানাথ ১৮৮৬ সালে ভারত সভার পক্ষ থেকে অসম উদ্দেশ্যে রওনা হন। রামকুমারের মতই দ্বারকানাথও সেখানে গিয়ে কুলী সমস্যার সরেজমিনে তদন্ত আরম্ভ করেন। প্রয়জনে কখনও কুলীর বেশে কখনও বা চা বাগানের আনাচে কানাচে লুকিয়ে দ্বারকানাথ কুলীদের সাথে যোগাযোগ স্থাপন করেন ও তাদের মুখ থেকে তাদের যাবতীয় সমস্যা সম্পর্কে তথ্য সংগ্রহ করেন। বলা বাহুল্য এই কাজ তাকে বহু বিপদ অতিক্রম করে ও স্থানীয় প্রভাবশালীদের নানা বাঁধা বিপত্তি অগ্রাহ্য করে করতে হয়। অবশেষে কলকাতায় ফিরে দ্বারকানাথ তার নিজের অভিজ্ঞতা লিপিবদ্ধ করেন সুরেন্দ্রনাথ ব্যানার্জি দ্বারা সম্পাদিত The Bengalee পত্রিকায়, ‘Slave Trade in Assam’ শিরোনামে প্রকাশিত ১৩টি প্রবন্ধে। নিজস্ব অভিজ্ঞতার পাশাপাশি দ্বারকানাথ এতে একাধিক মামলার কথাও প্রমাণস্বরূপ উল্লেখ করেন। এইভাবে তিনি ফুটিয়ে তুলতে সক্ষম হন কীভাবে আইনের বেড়া জালে বহু অত্যাচারী চা-কর উপযুক্ত প্রমাণের অভাবে বেকসুর প্রমাণিত হয় এবং অসহায় কুলীদের ওপর অত্যাচার বজায় রাখে। The Bengalee পত্রিকার পাশাপাশি এই সময়ে দ্বারকানাথ সঞ্জীবনী পত্রিকায় 'আসামে লেগ্রির সন্তান' নামে বাংলায় একটি ধারাবাহিক লিখতেন। এছাড়াও দ্বারকানাথ একপ্রকার নিজস্ব উদ্যোগেই ভারত সভার পক্ষ থেকে এই সময় একাধিক ইশতেহার প্রকাশ করেন। এই ধরনের বিভিন্ন লেখার মাধ্যমে দ্বারকানাথ অসমে কুলীদের ওপর প্রচলিত অমানবিক অত্যাচার সম্পর্কে কলকাতার সভ্য সমাজকে অবহিত করতে সক্ষম হন এবং সক্ষম হন এই বিষয়টিকে কেন্দ্র করে একটা বৃহত্তর আন্দোলন গড়ে তুলতে। এই সময়ে দ্বারকানাথ ভারত সভার পক্ষ থেকে বেশ কিছু কুলীদের তাদের চা করদের বিরুদ্ধে মামলা লড়ার জন্য অর্থ সাহায্যও করেন।
রাজনীতি
রাজনীতিতে তিনি ছাত্রসমাজ, ভারত-সভা এবং ভারতের জাতীয় কংগ্রেসের সঙ্গে যুক্ত ছিলেন। কংগ্রেসে তিনি মহিলাদের প্রতিনিধিত্বের দাবি তোলেন। এর ফলস্বরূপ কাদম্বিনী গাঙ্গুলীর নেতৃত্বে ১৮৮৯ খ্রিষ্টাব্দে প্রথম মহিলারা কংগ্রেসের বোম্বাই অধিবেশনে যোগ দেন। তিনি আসামের চা-বাগানের শ্রমিকদের অবস্থা নিজে দেখেন এবং ইউরোপীয় মালিকদের অত্যাচারের খবর তার প্রতিষ্ঠিত এবং সম্পাদিত সাপ্তাহিক পত্রিকা সঞ্জীবনীতে প্রকাশ করেন। এবং এর ফলে আন্দোলন শুরু হয়েছিল। রামকুমার বিদ্যারত্নের অসমে কুলীদের শোষণ নিয়ে নানা লেখার মধ্যে অন্যতম ছিল সুকুরমনি নামক এক কুলী রমণীর চার্লস ওয়েব নামক এক ব্রিটিশ সাহেবের হাতে খুন হওয়ার ঘটনাকে কেন্দ্র করে একটি লেখা। এক্ষেত্রে চার্লস ওয়েবের বিরুদ্ধে অভিযোগ ছিল যে সে সুকুরমনির অসহায় পরিস্থিতির সুযোগ নিয়ে তাকে প্রথমে ধর্ষণ ও পরে হত্যা করে। কিন্তু তার বিরুদ্ধে করা মামলা স্থানীয় আদালত থেকে কলকাতা হাই কোর্ট পর্যন্ত গড়ালেও পর্যাপ্ত প্রমাণের অভাবে সে প্রত্যেক বার ছাড়া পেয়ে যায়। এই ঘটনার প্রতিবাদে দ্বারকানাথ ভারত সভার পক্ষ থেকে একটি ইশতেহার প্রকাশ করে 'Justice Murdered in India' শিরোনামে। এখানে ঘটনাটিকে আখ্যায়িত করা একপ্রকার জাতীয়তাবাদী ধাঁচে। লেখা হয় "the sacrifice of a daughter of India to the lust of an Anglo- Indian"। এই ইশতেহার তৎকালীন ঔপনিবেশিক বিচারব্যাবস্থাকে প্রশ্ন চিহ্নের মুখে ফেলে দেয় ও সর্বোপরি শাসন কাঠামোর বিরুদ্ধে পরোক্ষ ভাবে বর্ণ বৈষম্যের অভিযোগ আনে। ভারতবর্ষে জাতীয়তাবাদের ইতিহাসে এই ঘটনার গুরুত্ব অসীম।
১৮৮৭ সালে মাদ্রাজে অনুষ্ঠিত কংগ্রেসের বার্ষিক অধিবেশনে দ্বারকানাথ কুলীদের প্রতি অত্যাচারের বিষয়টি উত্থাপন করতে গেলে সেটিকে প্রাদেশিক আখ্যা দিয়ে এড়িয়ে যাওয়া হয়। আগামী বছর প্রথম বঙ্গীয় প্রাদেশিক সম্মিলনীর অধিবেশনে বিপিনচন্দ্র পাল বিষয়টি উত্থাপন করলে দ্বারকানাথকে এবিষয়ে আলোকপাত করতে অনুরোধ করা হয়। দ্বারকানাথ কুলীদের শোষণের বিষয়ে বিস্তারিত বক্তৃতা প্রদান করেন ও সেখানে উপস্থিত সকলকে বোঝাতে সক্ষম হন যে এই সমস্যাকে প্রাদেশিক আখ্যা দেওয়া আদতে ভ্রান্ত ধারণা। সভায় ১৮৮৭ সালের কংগ্রেস অধিবেশনের সিদ্ধান্তের সমালোচনা করা হয় ও কুলীদের বিষয়টিকে জাতীয় স্তরের সমস্যা হিসেবে গণ্য হয়। এর পর যদিও জাতীয় স্তরে স্বীকৃতি পেতে আরও বছর কয়েক সময় লাগে। অবশেষে ১৮৯৬ সালে কংগ্রেসের কলকাতা অধিবেশনে কুলী সমস্যাকে জাতীয় স্তরের সমস্যার স্বীকৃতি দেওয়া হয়।
সাহিত্যপ্রতিভা
তার রচিত ও সঙ্কলিত উল্লেখযোগ্য গ্রন্থ :
না জাগিলে সব ভারত ললনা / এ ভারত আর জাগে না জাগে না - এই বিখ্যাত গানটি তার রচনা। সরল পাটিগণিত, ভূগোল, স্বাস্থ্যতত্ত্ব, প্রভৃতি কয়েকটি পাঠ্যবইও তিনি লিখেছিলেন।
জোড়বাংলো সুকিয়াপোখরি সমষ্টি উন্নয়ন ব্লক
জোড়বাংলো সুকিয়াপোখরি সমষ্টি উন্নয়ন ব্লক হল পশ্চিমবঙ্গের দার্জিলিং জেলার দার্জিলিং সদর মহকুমার অন্তর্গত একটি প্রশাসনিক বিভাগ। ব্লকটি জোড়বাংলো ও সুকিয়াপোখরি থানার অধীনস্থ। ব্লকের সদর দফতর সুকিয়াপোখরিতে অবস্থিত।
ভূগোল
সুকিয়াপোখরি অক্ষ-দ্রাঘিমাংশে অবস্থিত। সমগ্র ব্লকটির আয়তন ৩৮৫.৯৮ বর্গকিলোমিটার।
জনপরিসংখ্যান
২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট জনসংখ্যা ১,১৩,৫১৬। এর মধ্যে ৮৬,৬৩৭ জন গ্রামবাসী এবং ২৬,৮৭৯ জন শহরবাসী। অন্যদিকে ব্লকের মোট জনসংখ্যার মধ্যে ৫৬,২৩২ জন পুরুষ এবং ৫৭,২৮৪ জন মহিলা। তফসিলি জাতি-তালিকাভুক্ত জনসংখ্যা ৬,৪১৫ এবং তফসিলি উপজাতি-তালিকাভুক্ত জনসংখ্যা ৩৪,০৮৮।
সাক্ষরতা
২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট সাক্ষর জনসংখ্যা ৮৬,০০৪। এর মধ্যে ৪৬,৩২৩ জন পুরুষ এবং ৩৯,৬৮১ জন মহিলা।
২৯ অগ্রহায়ণ
জন্ম
১৯৮৭ইং - নাজমুন মুনিরা ন্যান্সি, বাংলাদেশী সঙ্গীতশিল্পী।
১৩৭৮
১৩৭৮ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
3 kar.
অলিপুরা ইউনিয়ন
অলিপুরা ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
পূর্ব পাঞ্জাব
পূর্ব পাঞ্জাব (১৯৫০ সাল থেকে পাঞ্জাব হিসাবে পরিচিত) ছিল ১৯৪৭ সাল থেকে ১৯৬৬ সাল পর্যন্ত বিদ্যমান থাকা ভারতের একটি প্রদেশ (প্রথমদিকে) তথা রাজ্য (শেষদিকে)। ১৯৪৭ সালে পাঞ্জাব ভাগ তথা ভারত ভাগের মাধ্যমে ব্রিটিশ সাম্রাজ্য থেকে স্বাধীনতা লাভের পর ব্রিটিশ ভারতের পাঞ্জাব প্রদেশের যেসব অঞ্চল ভারতে যুক্ত হয় সেই অংশ নিয়ে এই প্রদেশ গঠন করা হয়। ১৯৪৭ সালে র‌্যাডক্লিফ কমিশন পুরনো পাঞ্জাবের মুসলিম সংখ্যাগরিষ্ঠ পশ্চিমাঞ্চল পাকিস্তানে যুক্ত করে পশ্চিম পাঞ্জাব গঠন করা হয় (পরবর্তীতে এর নামকরণ করা হয় পাঞ্জাব প্রদেশ) এবং বেশিরভাগ হিন্দু ও  শিখ সংখ্যাগরিষ্ঠ পূর্ব অংশ ভারতে যুক্ত করে এই প্রদেশ গঠন করা হয়।
ভারত ভাগ
ব্রিটিশ ভারতীয় সাম্রাজ্যের বিভক্ত হওয়ার সাথে সাথে তৎকালীন  পাঞ্জাব প্রদেশটি যুক্তরাজ্যের সংসদ কর্তৃক পাস হওয়া ভারতীয় স্বাধীনতা আইন অনুসারে দুটি ভাগে বিভক্ত হয়। ১৯৩৫ সালে প্রণীত ভারত শাসন আইনের অধীনে গঠিত এই প্রদেশটির অস্তিত্ব বিলুপ্ত করে পশ্চিম পাঞ্জাব এবং পূর্ব পাঞ্জাব হিসেবে দুটি নতুন প্রদেশ গঠন করা হয়। পাঞ্জাব অঞ্চলের দেশীয় রাজ্য (যা ব্রিটিশদের মালিকানা ছিল না, তাই ব্রিটিশরা তাকে ভাগ করতে পারে নি) বাহাওয়ালপুর রাজ্য ব্যতীত (এটি পাকিস্তান অধিরাজ্যে যোগদান করে) বাকি সবগুলো একীভুত হয়ে পাতিয়ালা ও পূর্ব পাঞ্জাব রাজ্য ইউনিয়ন  (পেপসু) হিসেবে ভারত অধিরাজ্যে যোগদান করে। পাঞ্জাব প্রদেশের উত্তর-পূর্ব পার্বত্য রাজ্যগুলোকে একত্রিত করে ১৯৪৮ সালের ১৫ এপ্রিলে হিমাচল প্রদেশ গঠন করা হয়। পরবর্তীতে ১৯৫০ সালে হিমাচল প্রদেশকে একটি কেন্দ্রশাসিত অঞ্চল হিসাবে ঘোষণা করা হয়।
রাজ্যের নাম পরিবর্তন
ডান|থাম্ব|419x419পিক্সেল| ১৯৫১ সালে ভারতের প্রশাসনিক বিভাগসমূহ
১৯৫০ সালে কার্যকর হওয়া ভারতের সংবিধানে "পূর্ব পাঞ্জাব" প্রদেশটির নাম পরিবর্তন করে "পাঞ্জাব" রাজ্য রাখা হয়।
ভারতীয় রাজ্য পুনর্গঠন
১৯৫৬ সালের রাজ্য পুনর্গঠন আইনের অধীনে পেপসু একটি পুনর্গঠিত পাঞ্জাব রাজ্যে একীভূত হয়।
পাঞ্জাবি সুবা আন্দোলন
ডান|থাম্ব| ভারত এবং পাকিস্তানে দেশীয় পাঞ্জাবি স্পিকারগুলির বিতরণের একটি মানচিত্র ১৯৬৬ সালের ১ নভেম্বরে আরও একবার পুনর্গঠন করা হয়। সেবার ১৯৫৬ সালে গঠিত পাঞ্জাব রাজ্যটিকে ভাষার ভিত্তিতে তিন ভাগে বিভক্ত করা হয়। হিন্দি-ভাষী সংখ্যাগরিষ্ঠ অঞ্চল নিয়ে বর্তমান ভারতের হরিয়ানা রাজ্য এবং  পাঞ্জাবি-ভাষী সংখ্যাগরিষ্ঠ অঞ্চল নিয়ে বর্তমান পাঞ্জাব  রাজ্য গঠন করা হয়।  অন্যদিকে তৎকালীন পাঞ্জাব (পুর্ব পাঞ্জাব) প্রদেশের রাজধানী চণ্ডীগড়কে উভয় রাজ্যের রাজধানী হিসেবে একটি নতুন কেন্দ্রশাসিত অঞ্চল তৈরি করা হয়। একই সময়ে, সোলান ও নালাগ্রহ সহ পতিয়ালার পূর্ব অঞ্চল এবং পূর্ব পাঞ্জাব রাজ্য ইউনিয়নের কিছু অংশ হিমাচল প্রদেশে স্থানান্তরিত হয়।
পূর্ব পাঞ্জাবের ধর্ম
ভারতের ২০১১ সালের আদম শুমারি অনুসারে ভারতের বর্তমান পাঞ্জাব, হরিয়ানা, হিমাচল প্রদেশ রাজ্য এবং কেন্দ্রশাসিত অঞ্চল চন্ডীগড় নিয়ে গঠিত পূর্ব পাঞ্জাবের জনসংখ্যা ৬,১্‌১৪,৮৫২ জন। পূর্ব পাঞ্জাব অঞ্চলে হিন্দুরা ৪,০্‌৩৪,৬০৫ জনসংখ্যা (৬৫.৯৪%) নিয়ে সংখ্যাগরিষ্ঠ। ১৭৪৬৬৭৩১  জনসংখ্যা (২৮.৬২%) নিয়ে শিখরা এই অঞ্চলের বৃহত্তম সংখ্যালঘু। অন্যদিকে মুসলিম জনসংখ্যা ২৫,১৮,১৫৯ (৪.১২%) আর অবশিষ্ট ৭,৯৫,৩৫৭ (১.৩%) জনসংখ্যা খ্রিষ্টান, বৌদ্ধ ও জৈন ধর্মের অনুসারী। বর্তমান পাঞ্জাবে শিখরা সংখ্যাগরিষ্ঠ, অন্যদিকে হরিয়ানা, হিমাচল প্রদেশ এবং চণ্ডীগড়ে হিন্দুরা সংখ্যাগরিষ্ঠ।